text: Villa nedbrændt, mens familie er på ferie
  27 juli 2012 kl. 06.56
  En villa på adressen Bæk Bygade 5 i Bæk ved Sommersted nedbrændte ved firetiden fredag morgen. Beboerne er på ferie og fik den ubehagelige besked på telefon i morges.
  Ingen personer eller dyr opholdt sig i ejendommen, som var fuldstændig overtændt, da brandvæsenet nåede frem. Den ene længe stod ikke til at redde - og tagkonstruktionen er i dag revet ned. Det er faktisk kun ydervæggene der står tilbage. 
  Politiet har ingen ide om, hvad der været årsag til den voldsomme brand. Brandteknikere skal undersøge brandtomten i næste uge, så området er afspærret indtil da.
  